Title: Tehtävän 4 aineisto ja ohje
Course: Etiikan AMK-valmennus, valinnainen kurssi (2 osp) > Section: OSIO 2. Oikein vai väärin?

OHJE:

Ihmisen tekemät valinnat oikean ja väärän välillä voidaan perustella erilaisilla tavoilla. Seuraavaksi tutustut lyhyesti erilaisiin eettisiin perusteluihin. Tee lopuksi tehtävä 4. yhdistä parit.

Jos et tiedä, onko jokin asia oikein vai väärin on hyvä, että ajattelet ennen päätöksentekoa. Mieti, miten voisit perustella valintasi ystävällesi?

SOPIMUSETIIKKA

Valinnat voivat olla SOPIMUKSIA, kuten liikennesäännöt. Liikennevaloissa pitää pysähtyä. Työsopimuksessa saattaa olla kyse oikeasta ja väärästä. Eettisesti on kuitenkin tärkeää, että työsopimus on vapaaehtoinen ja tasapuolinen.

SEURAUSETIIKKA

Oikean ja väärän teon välillä voi valita sen perusteella, millaiset SEURAUKSET teolla on. Ihmisen täytyy pohtia, millaiset seuraukset teolla on muihin ihmisiin tai luontoon. Millaiset vaikutukset teolla on nyt ja tulevaisuudessa?

VELVOLLISUUSETIIKKA

Eettisiä valintoja voidaan perustella myös VELVOLLISUUKSILLA. Suomen kansalaisella on velvollisuus auttaa liikenneonnettomuuteen joutunutta ihmistä.

HYVE-ETIIKKA

Eettisessä valintatilanteessa voidaan toiminta valita myös sen perusteella, että se perustuu HYVEESEEN. Hyveitä ovat esimerkiksi viisaus, rohkeus, kohtuullisuus ja oikeudenmukaisuus.

Hyveitä voi myös harjoitella. Ystävällisyyttä voi harjoitella opettelemalla kuuntelemisen, läsnäolon ja myötäelämisen taitoja. Hyveen vastakohta on PAHE, kuten ahneus.