Title: Tehtävän 1 aineisto ja ohje
Course: Etiikan AMK-valmennus, valinnainen kurssi (2 osp) > Section: OSIO 1. Etiikka ja hyvä elämä

OHJE:

Lue ja opettele alla olevat käsitteet. Tee sen jälkeen tehtävä.

MORAALI

Moraali on ihmisen käsitys oikeasta ja väärästä. Moraali kehittyy siinä yhteisössä, missä ihminen elää ja kasvaa. Moraali on siis yhteisöllistä.

SÄÄNNÖT

Yhteisöllä on omia sääntöjä, joiden perusteella ihminen tietää, miten kuuluu toimia. Sääntöjen rikkomisesta seuraa rangaistus, kuten sulkeminen yhteisön ulkopuolelle. Jos valehtelee, voi olla, että kaveripiiri sulkee piirin ulkopuolelle.

VASTUU

Ihmisellä on kyky miettiä tekojensa motiiveja, seurauksia ja tehdä valintoja. Siksi ihmisellä on vastuu omista teoistaan.

ETIIKKA

Etiikalla tarkoitetaan moraalisten kysymysten pohdintaa. Ihminen voi miettiä, onko jokin asia eettistä vai epäeettistä.

Ihminen voi jättää ostamatta halvan ja muodin mukaisen vaatteen, koska on kuullut, että sen tekemiseen on käytetty lapsityövoimaa. Vaatteen ostaminen ja sen käyttäminen voidaan kokea epäeettiseksi, eli vääräksi.

Ihminen voi liittyä SPR:n ystäväpalveluun pitääkseen seuraa yksinäisille vanhuksille. Hän kokee toiminnan eettiseksi, eli oikeaksi.

EMPATIA

Empatia on kykyä asettua toisen asemaan.

VASTAVUOROISUUDEN PERIAATE

Useissa kulttuureissa ja uskonnoissa vaikuttaa kultainen sääntö eli, älä tee muille sellaista, mitä et haluaisi itsellesi tehtävän. Oletko kuullut tästä aikaisemmin?

ARVOT

Arvot ovat asioita, joita ihminen pyrkii elämässään tavoittelemaan. Arvoihin ja ihmisen ihanteisiin vaikuttavat ympäristö ja kulttuuri, jossa kasvamme ja elämme.

Arvot saattavat muuttua tai niiden tärkeysjärjestys vaihtuu, kun ihmisen elämäntilanne muuttuu. Omassa taloudessa asuvalle nuorelle tavoittelemisen arvoisia asioita ovat eri asiat, kuin keski-ikäisen perheellisen aikuisen asiat.